รายงานด้านสุขภาพ เกี่ยวกับเรื่อง “ไข้หวัด”
ใครเคยคิดบ้างว่า หากแพทย์สามารถหาวิธีรักษา หรือป้องกันโรคหวัดอย่างได้ผล คงจะดีไม่น้อย คนทั่วโลกจะขาดงาน ขาดเรียนน้อยลง สามารถทำกิจกรรมต
อย่างไรก็ตาม การรักษาโรคหวัดให้หายขาดยังคงเป็นเรื่องห่างไกลความจริงส่วนหนึ่งเป็นเพราะเชื้อไวรัสที่เป็นสาเหตุของโรคหวัดนั้น ไม่ได้มีเพียงชนิดเดียวแต่มีเป็นร้อยๆ ชนิดนั่นเอง แม้เชื้อไวรัสที่เป็นสาเหตุของโรคหวัดจะมีมากกว่า1 ร้อยชนิด แต่นายแพทย์สตีเฟ่น ลิคเก็ตต์ แห่งมหาวิทยาลัยรัฐแมรี่แลนด์บอกว่าเขาค่อนข้างประหลาดใจ ที่จนถึงเวลานี้นักวิทยาศาสตร์สามารถถอดรหัสพันธุกรรมได้เพียง 8 ชนิดเท่านั้นไวรัสมากกว่าร้อยชนิดนั้น เป็นส่วนหนึ่งของสายพันธ์ไวรัสที่เรียกรวมๆ ว่าไรโนไวรัส ซึ่งแต่ละชนิดก็ก่อให้เกิดอาการแตกต่างกัน บางกลุ่มทำให้น้ำมูกไหลบางกลุ่มทำให้เกิดการติดเชื้อในช่องหูด้านในและบางกลุ่มทำให้เกิดอาการคล้ายเป็นโรคหืด นายแพทย์ลิคเก็ตต์กล่าวว่าค่อนข้างแน่ชัดว่ายาเพียงชนิดเดียว ไม่สามารถรักษาอาการติดเชื้อจากไรโนไวรัสได้โดยอาจต้องใช้ยา 4-5 ชนิดในการรักษา คุณหมอบอกยังบอกด้วยว่าไรโนไวรัสนี้จะกลายพันธ์ไปสู่รูปแบบใหม่ๆ และไรโนไวรัส 2ชนิดอาจรวมตัวกันใหม่เป็นไวรัสชนิดที่ 3 ซึ่งไม่มีใครสามารถคาดเดาได้ อย่างไรก็ตาม แม้เจ้าไรโนไวรัสนี้ จะค่อนข้างเจ้าเล่ห์พลิกแพลงแต่คุณหมอลิคเก็ตต์ก็เชื่อว่าการถอดรหัสลำดับพันธุกรรมของไรโนไวรัส คือวิธีการที่จะนำไปสู่การรักษาโรคหวัดได้อย่างเด็ดขาด คุณหมอบอกว่า หากสามารถถอดรหัสพันธุกรรมของเชื้อไรโนไวรัสทุกชนิดที่เป็นสาเหตุของโรคหวัดได้ ก็จะมีทางป้องกัน และรักษาโรคหวัดได้อย่างแน่นอนสำหรับขั้นต่อไปนั้น คุณหมอลิคเก็ตต์บอกว่า คือการศึกษาว่าเชื้อไรโนไวรัสแต่ละชนิดส่งผลต่อคนแต่ละคน แตกต่างกันอย่างไร และว่าในที่สุดแล้วเชื่อว่าบริษัทยาต่างๆจะสามารถนำข้อมูลใหม่นี้ ไปใช้ในการคิดค้นยา เพื่อรักษาโรคหวัดให้หายขาดนำประโยชน์มาสู่มวลมนุษยชาติ และจมูกของแต่ละคนได้ สำหรับรายงานเรื่องนี้ตีพิมพ์อยู่ในวารสารScienceฉบับล่าสุด